**Ministru kabineta noteikumu projektu par grozījumiem Ministru kabineta noteikumos par 2019./2020. mācību gada un mācību semestru sākuma un beigu laiku, brīvdienu laiku un valsts pārbaudes darbu norises laiku**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam anotācijas kopsavilkumu nav nepieciešams aizpildīt. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” un Ministru kabineta noteikumu projekts “Grozījums Ministru kabineta 2018. gada 11. decembra noteikumos Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku”” (turpmāk kopā arī – projekti) izstrādāti, pamatojoties uz Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” (turpmāk – Rīkojums) 4.3.apakšpunktā (ar grozījumu, kas izdarīti ar Ministru kabineta 2020.gada 14.marta rīkojumu Nr.105) noteikto, ka tiek pārtraukta valsts centralizēto pārbaudījumu darbu norise, nodrošinot svešvalodu eksāmenu norisi laikposmā no 2020. gada 12 maija līdz 15. maijam. Šis laiks tika noteikts, izanalizējot šī brīža situāciju un nepieciešamo laiku centralizēto svešvalodu eksāmenu vērtēšanai, lai sertifikātus par vispārējo vidējo izglītību varētu izsniegt 2020. gada 30. jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiku 2019./2020. mācību gadā nosaka Ministru kabineta 2019. gada 30. aprīļa noteikumi Nr. 183 “Noteikumi par valsts pārbaudes darbu norises laiku 2019./2020. mācību gadā”. Šo noteikumu 7.1. apakšpunkts nosaka norises laikus centralizētajiem svešvalodu eksāmeniem 2019./2020. mācību gadā tiem izglītojamiem, kuriem atbilstoši valsts vispārējās izglītības standartiem un valsts profesionālās vidējās izglītības standartam un valsts arodizglītības standartam attiecīgajā mācību gadā ir jākārto noteiktie valsts pārbaudes darbi. Minēto noteikumu 7.1.apakšpunkts nosaka, ka svešvalodu eksāmeni par vispārējās vidējās izglītības ieguvi notiek no 2020. gada 16. marta līdz 2020.gada 20. martam.  Angļu valodas eksāmenu šogad kārtot bija pieteikušies 14151 izglītojamais, krievu valodu – 2488, vācu – 127, franču – 33.  Ņemot vērā Rīkojuma 4.3.apakšpunktā noteikto, nepieciešams mainīt centralizēto svešvalodu eksāmenu norises laiku.  Ministru kabineta noteikumu projekts “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” projekts paredz noteikt, ka svešvalodu eksāmeni par vispārējās vidējās izglītības ieguvi 2019./2020.mācību gadā notiek no 2020. gada 12.maija līdz 2020.gada 15.maijam.  Tā kā tiek pārcelti centralizēto svešvalodu eksāmenu norises laiki un izglītības iestādēm nepieciešams laiks, lai pārorganizētu mācību procesu attālināti, nepieciešams arī izdarīt grozījumu Ministru kabineta 2019. gada 30.aprīļa noteikumos Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku”, nosakot, ka 12.klases izglītojamajiem pavasara brīvdienas 2019./2020.mācību gadā ir no 2020. gada 16. marta līdz 2020. gada 20. martam. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts izglītības satura centrs (turpmāk – Centrs) un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto centralizētos svešvalodas eksāmenus 2019./2020. mācību gadā (16799 skolēni), izglītības iestādes (vidusskolas un profesionālās izglītības iestādes) – 413.  Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109, centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Apvienotā anotācija ir sagatavota par Ministru kabineta noteikumu projektu “Grozījums Ministru kabineta 2019.gada 30.aprīļa noteikumos Nr.183 “Noteikumi par valsts pārbaudes darbu norises laiku 2019./2020. mācību gadā”” un Ministru kabineta noteikumu projektu “Grozījums Ministru kabineta 2018. gada 11. decembra noteikumos Nr. 777 “Noteikumi par 2019./2020. mācību gada un mācību semestru sākuma un beigu laiku un brīvdienu laiku”” |
| 2. | Atbildīgā institūcija | Izglītības un zinātnes ministrija |
| 3. | Cita institūcija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar |

|  |  |  |
| --- | --- | --- |
| **VI Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekti sagatavoti, pamatojoties uz Rīkojuma 4.3.apakšpunktā noteikto. Ievērojot minēto, sabiedrības līdzdalība netika nodrošināta.  Informācija, ka svešvalodu eksāmeni par vispārējās vidējās izglītības ieguvi 2019./2020.mācību gadā notiek no 2020. gada 12.maija līdz 2020.gada 15.maijam, tika iekļauta Centra tīmekļa vietnē 2020.gada 15.martā. |
| 2. | Sabiedrības līdzdalība projekta izstrādē | Centrs pēc Rīkojuma izsludināšanas saņēma vairākus zvanus un e-vēstules ar lūgumu pārcelt svešvalodu eksāmenus, lai ierobežotu vīrusa Covid-19 izplatību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Centrs, izglītības iestādes – 413, kuras īsteno vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.  Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē: Valsts sekretāre L.Lejiņa

Špūle 60001606

kaspars.spule@visc.gov.lv